作者：方岳
词牌/韵律：贺新凉・贺新郎

paragraphs: 雁向愁边落。
渺汀洲、孤云细雨，暮天寒角。
有美人兮山翠外，谁共霜桥月壑。
想朋友、春猿秋鹤。
竹屋一灯棋未了，问人间、局面如何著。
风雨夜，更商略。
六州铁铸从头错。
笑归来、冰鲈堪脍，雪螯堪嚼。
莫遣孤舟横浦溆，也怕浪狂风恶。
且容把、钓纶收却。
云外空山知何似，料清寒、只与梅花约。
逋老句，底须作。